open-index/open-wikipedia-markdown huggingface dataset:
Ampumahiihto talviolympialaisissa 2026 – miesten takaa-ajo

Ampumahiihdon miesten takaa-ajo talviolympialaisissa 2026 järjestettiin 15. helmikuuta 2026 Südtirol Arenalla Anterselvassa Italiassa.

## Tulokset
Kilpailu alkoi klo 11.15.

## Lähteet
Les Wexner

**Leslie Herbert Wexner** (s. 8. syyskuuta 1937 Dayton, Ohio) on yhdysvaltalainen liikemies ja miljardööri, joka perusti L Brands -yrityksen vuonna 1963. Hän osti Victoria’s Secretin 1982. Hän oli L Brandsin toimitusjohtaja 57 vuotta, mikä teki hänestä pitkäaikaisimman S&P 500 -yrityksen toimitusjohtajan. Hän luopui toimitusjohtajan asemasta vuonna 2020 ja myi osuutensa Victoria’s Secretistä, kun hänen yhteytensä seksuaalirikolliseen Jeffrey Epsteiniin aiheutti kohun. Wexner oli 9,3&nbsp;miljardin dollarin nettovarallisuudella Ohion rikkain ja Yhdysvaltain 137. rikkain vuonna 2025. Vuonna 1987 hän oli Yhdysvaltain kymmenenneksi rikkain. 

Wexner palkkasi Epsteinin hoitamaan talousasioitaan vuonna 1991 ja katkaisi välinsä häneen 2007. Vuonna 2026 julkaistussa FBI:n sisäisessä Epstein-asiakirjassa vuodelta 2019 Wexneriä pidettiin yhtenä Epsteinin rikoskumppaneista. Wexnerin edustajan mukaan Wexner vastasi FBI:n kysymyksiin eikä häneen sen jälkeen otettu yhteyttä. Häntä ei myöskään julkisesti ole epäilty osallisuudesta Epsteinin rikoksiin. Helmikuussa 2026 edustajainhuoneen valvontakomitea vaati häntä todistamaan suhteestaan Epsteiniin. Viisi tuntia kestäneen kuulemisen aikana Wexner väitti heidän välillään olleen pelkän työsuhteen ja kiisti koskaan pitäneensä Epsteiniä ystävänään. Hän väitti 2000-vuosikymmenellä kuulleensa hyväksikäyttösyytöksistä ja soittaneensa Epsteinille, joka väitti tulevansa prostituoidun kiristämäksi. Wexner kertoi tulleensa huijarin uhriksi. Valvontakomitean johtava jäsen Robert Garcia kertoi kuulemisen jälkeen medialle uskovansa, että Wexner antoi noin miljardin dollarin edestä tukea Epsteinille, mikä mahdollisti tämän toiminnan. Edustajainhuoneen jäsen Stephen Lynchin mukaan Wexner oli kelvollinen todistaja, mutta hän ei puhunut totta.

## Lähteet
Oronmylly

**Oronmylly** on kristillinen leiri- ja kurssikeskus, joka sijaitsee Itä-Suomessa Parikkalan Särkisalmessa. Keskus tarjoaa ympäri vuoden kristillisiä tapahtumia sekä ateria-, juhla- ja majoituspalveluja. Sen lähialueilla on mahdollisuus retkeilyyn harjujen ja kirkasvetisten lampien tuntumassa.

## Historia
Oronmyllyn toimintakeskus perustettiin vuonna 1962 vanhalle myllytilalle, joka on ollut vaihtelevasti toiminnassa ainakin 1600-luvun puolivälistä alkaen. Kansan Raamattuseura omisti paikan ja pyöritti sen toimintaa vuoden 2017 alkuun asti, mistä eteenpäin paikkaa on hallinnonut Oronmyllysäätiö sr.

Oronmyllyn toimintaa tukee kannatusyhdistys Oron Ystävät ry.

## Lähteet

## Aiheesta muualla
*Oronmyllyn kotisivut
*Oron ystävien kotisivut
*Leminen Erkki: Armon virta tulvii - Oronmyllyn toimintaa 20 vuoden ajalta. Lohja: Karas-Sana, 1985.
*Tervonen, Heikki: Elämän lähteellä - näkymiä Oronmyllyn vaiheisiin. Lohja: Karas-Sana, 2013. ISBN: 9789516556898
Seinäjoen JymyJussit 2

**Seinäjoen JymyJussit 2** oli seinäjokelaisen, vuonna 2012 perustetun samannimisen pesäpalloseuran reservijoukkue, joka pelasi Ykköspesiksessä kaudella 2013.

## Lähteet
Arvid Källström

**Arvid Källström** (17. helmikuuta 1893 Oskarshamn – 27. lokakuuta 1967 Oskarshamn) oli ruotsalainen kuvanveistäjä. Hän opiskeli Pariisissa vuosina 1920–1926 ja muutti takaisin Ruotsiin vuonna 1934. Hänen kotinsa Påskallavikissä Oskarshamnin eteläpuolella toimii nykyisin museona ja ateljeena. Källström oli poliitikko Håkan Juholtin isoisä.
## Kuvia

Tegnér i Växjö.JPG|Esaias Tegnérn muistopatsas Växjössä.
Dackestatyn Virserum 20060803.jpg|Nils Dacke, Virserum.
Kallstromsgarden Paskallavik.jpg|Källströmin koti ja ateljee.

## Lähteet

## Aiheesta muualla
Källström

**Källström** on seuraavien henkilöiden sukunimi:

* Arvid Källström (1893–1967), ruotsalainen kuvanveistäjä
* Gunnar Källström (1908–1972), suomalainen kilpapurjehtija
* Josef Källström (s. 1974), ruotsalainen soutaja
* Kim Källström (s. 1982), ruotsalainen jalkapalloilija
* Tom Källström (s. 1954), suomalainen jalkapalloilija
* Tuula Källström-Nikkonen (1944–2025), suomalainen balettitanssija
Anna Lindahl (näyttelijä)

**Anna Cecilia Eleonora Lindahl** (24. maaliskuuta 1904 Tukholma – 17. helmikuuta 1952 Tukholma) oli ruotsalainen näyttelijä. Hän teki läpimurtonsa Dramatenissa vuonna 1928 ja näytteli myös muun muassa Göteborgin kaupunginteatterissa.
## Lähteet

## Aiheesta muualla
Anna Lindahl

**Anna Lindahl** on seuraavien henkilöiden nimi:

* Anna Lindahl (s. 1991), suomalainen käsipalloilija
* Anna Lindahl (1904–1952), ruotsalainen näyttelijä
Hasta la vista (Ruslan Aljah’non kappale)

**Hasta la vista** on valkovenäläisen laulajan Ruslan Aljah’non esittämä kappale, jolla hän edusti Valko-Venäjää vuoden 2008 Eurovision laulukilpailussa Serbian Belgradissa. 

## Eurovision laulukilpailussa

”Hasta la vista” kilpaili Eurovision laulukilpailun toisessa semifinaalissa 22. toukokuuta 2008 esiintymisnumerolla yhdeksän, jolle se arvottiin 17. maaliskuuta 2008 järjestetyssä arvonnassa. Sitä edelsi Tšekin edustaja Tereza Kerndlová kappaleella ”Have Some Fun” ja seurasi Latvian Pirates of the Sea kappaleella ”Wolves of the Sea”. ”Hasta la vista” sijoittui semifinaalissa seitsemänneksitoista ja täten karsiutui finaalista.

Yhteensä kappale sai 27 pistettä viideltä eri maalta. Kaikkiaan se keräsi pisteitä semifinaalissaan seuraavasti:

## Lähteet
Aatu Pohjalainen

**Aatu Pohjalainen** (s. 13. tammikuuta 2005 Mäntsälä) on suomalainen jääkiekkoilija, joka pelaa SM-liigajoukkue Pelicansissa. Hän on pelipaikaltaan vasen laitahyökkääjä, mutta pelannut myös keskellä. Pohjalaisella on juniorisopimus ja hän on pelannut pääasiassa seuran U20-joukkueessa.

## Ura
### Seuraura
Pohjalainen on Mäntsälän Jää-Tiikerien kasvatti. Hän siirtyi juniorina sittemmin Pelicansiin. Pohjalainen toimi kaudella 2020–2021 seuran U16-joukkueen varakapteenina. Hän voitti joukkueen sisäisen piste- ja syöttöpörssin tehoilla 8+21=29. Kaudella 2021–2022 Pohjalainen oli tehoilla 18+16=34 Pelicansin U18-joukkueen paras maalintekijä ja hän jakoi sisäisen pistepörssin voiton Adam Barešin kanssa.

Kaudella 2025–2026 Pohjalainen debytoi Pelicansin SM-liigajoukkueessa. Hän teki liigadebyyttinsä 14. helmikuuta 2026 vieraissa JYPiä vastaan. Pohjalainen merkittiin Pelicansin nelossentteriksi laidoilleen kaksi muuta U20-joukkueen pelaajaa: toinen debytantti Vertti Haikala sekä Eerik Kolehmainen. Hän sai ottelussa jääaikaa 7.28 minuuttia.

### Maajoukkueura

Pohjalainen pelasi alle 18-vuotiaiden Hlinka Gretzky Cupissa vuonna 2022, jolloin hän voitti pronssia. Yhteensä Pohjalainen on pelannut 21 poikien maaottelua. 

## Tilastot

## Lähteet
*
*
*

### Viitteet
Gunvor Pontén

**Gunvor Margareta Pontén** (11. helmikuuta 1929 Tukholma – 16. helmikuuta 2023 Tukholma) oli ruotsalainen näyttelijä. Hän kävi Kuninkaallisen draamateatterin oppilaskoulun vuosina 1951–1953 ja näytteli urallaan useissa teattereissa sekä elokuvissa.
## Lähteet

## Aiheesta muualla
Esa Rautalinko

**Esa Heikki Elias Rautalinko** (s. 1962 Helsinki) on suomalainen yritysjohtaja. Hän on puolustusteollisuuskonserni Patrian toimitusjohtaja ja on aiemmin toiminut FIM:in partnerina, ja Örumin, Vaasan ja Honkarakenteen toimitusjohtajana.

## Elämäkerta
Esa Heikki Elias Rautalinko syntyi Helsingissä vuonna 1962. Hänen vanhempansa työskentelivät Rauma-Repolassa, ja Rautalinko varttui tehtaan liepeillä Rauman Lonsissa. Hän kirjoitti ylioppilaaksi Rauman Lyseon lukiosta ja muutti Turkuun vuonna 1983 suoritettuaan varusmiespalveluksensa Säkylässä vuonna 1981. Rautalinko aikoi jäädä palveluksensa alkuvaiheessa Puolustusvoimille töihin, mutta päätyi lopulta opiskelemaan kauppatieteiden maisteriksi. Hän valmistui Turun kauppakorkeakoulusta vuonna 1988.

Uransa ensimmäiset liki 20 vuotta hän vietti elintarvikealalla, mistä hän siirtyi vuosikymmeneksi tukkukaupan, sekä elektroniikka- ja rakennusalan pariin, työskennellen muun muassa  FIM:in partnerina, ja Örumin, Vaasan ja Honkarakenteen toimitusjohtajana. Rautalinko on toiminut johtajarooleissa myös TeliaSonerassa, Hartwallissa ja Nokiassa.

Rautalinko aloitti Patrian hallituksen puheenjohtajana marraskuussa 2018 ja nousi yhtiön toimitusjohtajaksi reilut puoli vuotta myöhemmin heinäkuussa 2019. Hän on myös Nammon hallituksen varapuheen­johtaja, Millogin ja VR Groupin hallitusten puheenjohtaja. Rautalinko edustaa puolustusteollisuutta toimialayhdistys Puolustus- ja Ilmailuteollisuus PIA hallituksen puheenjohtajana.

## Yksityiselämä ja näkemykset
Rautalinko asui Helsingissä loppuvuodesta 2023. Hän on naimisissa ja perheeseen kuuluu kaksi aikuista lasta. Rautalinko harrastaa reserviläistoimintaa ja on sotilasarvoltaan vääpeli.

Talouselämän analyysissä Rautalinko oli 1,04 miljoonan euron vuosituloillaan Suomen puolustussektorin parhaiten ansinnut toimitusjohtaja vuonna 2024. Hän on aiemmin vastustanut verotietojensa julkaisua vuonna 2021.

## Lähteet
Vatovavy

**Vatovavyn alue** on alue Madagaskarin itäosassa, se on yksi aluehallinnon 24:stä alueesta. Vatovavyn alue muodostettiin kesäkuussa 2021 jakamalla Vatovavy-Fitovinanyn alue kahtia pohjoisemmaksi Vatovavyn ja eteläisemmäksi Fitovinanyn alueeksi. Vuonna 2023 sen väkiluku oli . Pinta-ala on  neliökilometriä.

Vatovavyn alue rajautuu idässä Intian valtamereen. Etelässä naapurina on Fitovinanyn alue, lännessä Haute Matsiatran ja Amoron’i Manian sekä pohjoisessa Atsinananan alueet.

Aluekeskus on Mananjary, joka sijaitsee Intian valtameren rannalla, linnuntietä 271 kilometriä pääkaupunki Antananarivosta etelään. Paikallisemmalla tasolla alue jakautuu kolmeen piiriin (Ifanadiana, Mananjary, Nosy-Varika), jotka jakautuvat edelleen kuntiin.


Mananjary - boulevard parallel to sea.jpg|Bulevardi aluekeskus Mananjaryssa.
Mananjary - market.jpg|Mananjaryn tori. 
Mananjary - beach (2).jpg|Intian valtameren rantaa Mananjaryn piirissä.
Rue de Nosy Varika.jpg|Katu Nosy-Varikassa.
Pont d'Ifanadiana.jpg|Silta Ifanadianassa.
Canal des Pangalanes - Mananjary - Nosy Varika (1).jpg|Madagaskarin itärannikon suuntaista Canal des Pangalanes -kanavaa Nosy-Varikan piirissä.
Calumma crypticum 50704289.jpg|Erään kameleonttilajin (Calumma crypticum) edustaja Ranomafanan kansallispuistossa.

## Lähteet
* 
* 

## Viitteet

## Aiheesta muualla
Atlantis Pasila

**Atlantis Pasila** on suomalainen draamakomediasarja, jonka on käsikirjoittanut Anna Brotkin ja ohjannut Ulla Heikkilä. Helsingin Itä-Pasilaan sijoittuva sarja käsittelee erityisesti yksinäisyyttä, itsenäisyyden ihannetta ja läheisyyden tarvetta.

Tarina seuraa joukkoa nuoria aikuisia, jotka etsivät suuntaa elämälleen. He kamppailevat ihmissuhteiden ja epävarmuuden kanssa sekä yrittävät löytää paikkansa kaupunkielämän keskellä. Sarja keskittyy Atlantis-nimisen baarin ympärille.

Sarjan ensimmäinen tuotantokausi julkaistiin Yle Areenassa 27. tammikuuta 2026. Sen televisioesityksen ajankohta Yle TV2:lla on 26. helmikuuta 2026 alkaen. Sarjan tuotannosta on vastannnut Yellow Film & TV.

## Lähteet
Ambatosoa

**Ambatosoa** on hallinnollinen alue Madagaskarin koillisosassa, yksi aluehallinnon 24:stä alueesta. Alue perustettiin vuonna 2023 annetulla lailla silloisen Analanjirofon alueen kahdesta pohjoisimmasta piiristä; aluehallinto vihittiin juhlallisesti heinäkuussa 2025. Ambatosoan laskennallinen väkiluku oli  (2023), viisi vuotta aiemmin  (2018). Pinta-ala on 11&nbsp;196 neliökilometriä.

Ambatosoan alue rajautuu kaakossa Intian valtamereen. Etelässä naapurina on Analanjirofon, lännessä Sofian ja pohjoisessa Savan alue.

Aluekeskus on Maroantsetra, joka sijaitsee Intian valtameren Antonginanlahden (Helodrano Antonginan lahden) pohjoisrannalla, linnuntietä 453 kilometriä pääkaupunki Antananarivosta pohjoiskoilliseen. Paikallisemmalla tasolla alue jakautuu kahteen piiriin: Mananara Nord (Mananara Avaratra) ja Maroantsetra. Nämä voidaan jakaa edelleen kuntiin:


MAROANTSETRA - MADAGASCAR.jpg|Katunäkymä Maroantsetrasta (2023). 
Anjanambo.jpg| Maroantsetran venesatamaa. 
Ambanizana village.jpg|Intian valtameren Antonginanlahden rantaa Ambanizanan kylässä (2025).
Rivière d'Antanambalana.jpg|Antanambalanajoki.
VODIRIANA ( Village de vodiriana).jpg|Vodirianan kylä.
Route Nationale 5 (Madagascar).jpg|Tieyhteydet voivat vaatia nelivetoaton hyvällä maastovaralla (kansallinen RN 5 -tie, Mananara Nordin seudulla).

## Lähteet
* 
* 

### Viitteet

## Aiheesta muualla
Henric Holmberg

**Sven Martin Henrik Holmberg** (4. tammikuuta 1946 Växjö – 10. helmikuuta 2026 Tukholma) oli ruotsalainen näyttelijä ja teatteriohjaaja. Lundin yliopistossa opiskellessaan hän meni mukaan ylioppilasteatterin toimintaan, ja vähitellen näyttelemisestä tuli hänen ammattinsa. Hän kuului Oktober-nimiseen musikaaliryhmään, kunnes vuonna 1984 siirtyi Unga Klara -teatteriin Tukholmaan. Myöhemmin hän työskenteli muun muassa Tukholman kaupunginteatterissa, Backa teaterissa ja Göteborgin kaupunginteatterissa. Itseoppinut Holmberg julkaisi vuonna 2000 omaelämäkerran *En sorts skådespelare*, joka oli sekä muistelmateos että ohjelmajulistus.
## Rooleja
* *[[Babels hus]]* (1981) – Hardy
* *[[Kotkan lento]]* (1982) – Svedenborg
## Lähteet

## Aiheesta muualla
Trident (1811)

**Trident** oli Ranskan laivaston 74-tykkinen Téméraire-luokan linjalaiva.

## Valmistus

Alus tilattiin Toulonin laivastontelakalta, missä köli laskettiin 15. marraskuuta 1809. Alus laskettiin vesille 9. kesäkuuta 1811 ja otettiin palvelukseen 1. tammikuuta 1812.

## Palvelus
Maaliskuussa 1854 alus varustettiin Toulonissa purjeinvarustetuksi kuljetusalukseksi, jonka uppouma täysin kuormattuna oli 1&nbsp;638 tonnia. Aseistuksena oli vain 34 tykkiä ja miehistönä 510 miestä. Se poistettiin laivastoluettelosta 11. tammikuuta 1858 ja sijoitettiin Touloniin vankilaivaksi. Alus romutettiin 1874 alkaen ja saatiin päätökseen seuraavana vuonna.

## Lähteet
*

### Viitteet
Antti Yli-Urpo

**Antti Uuno Olavi Yli-Urpo** (s. 15. heinäkuuta 1941) on suomalainen hammaslääkäri ja emeritusprofessori.

Antti Yli-Urpo syntyi maanviljelijä Uuno Yli-Urpon ja Elma Luomaniemen perheeseen. Hän avioitui 1966 hammaslääkäri Marja-Liisa Saaren kanssa. Yli-Urpo tuli ylioppilaaksi Elisenvaaran yhteiskoulusta 1960 ja valmistui Turun yliopistosta hammaslääketieteen lisensiaatiksi 1966. Hammaslääketieteen tohtoriksi hän väitteli siellä 1976 ja sai erikoishammaslääkärin pätevyyden 1978. 

Yli-Urpo on toiminut yksityisenä hammaslääkärinä vuodesta 1966 ja oli Suomen Akatemian ja Turun yliopiston assistentti 1968–1976. Tutkija ja professori Kuopion yliopistossa hän oli 1979–1984 ja Turun yliopistossa tunti- ja apulaisopettaja 1976–1978, osaston hammaslääkäri 1984–1988, dosentti 1984–1989, projektijohtaja 1988–1990 ja hammasproteesiopin professori 1989–2004. Åbo Akademin tutkimusassistenttina Yli-Urpo toimi 1986–1987. Hänellä on myös ollut useita kotimaisia ja kansainvälisiä asiantuntija- ja luottamustehtäviä. Bioaktiivisen lasin kehittäjänä tunnetulla Yli-Urpolla on useita kymmeniä patentteja keksinnöistään.

## Lähteet
Bangladeshin parlamenttivaalit 2026

**Bangladeshin parlamenttivaalit 2026** järjestettiin 12. helmikuuta. Niissä valittiin 300 paikkaa Jatiyo Sangshadiin. Käytössä on enemmistövaalitapa, jossa kustakin vaalipiiristä valitaan yksi edustaja. Loput 50 paikkaa on varattu naisedustajille, jotka parlamentti valitsee myöhemmin. Vaalien kanssa samaan aikaan äänestettiin uudesta perustuslaista.

Vaalit olivat ensimmäiset sen jälkeen, kun itsevaltainen pääministeri Sheikh Hasina ajettiin maanpakoon kesän 2024 vallankumouksessa, jota johti niin kutsuttu Z-sukupolvi. Vallankumouksen jälkeen väliaikaishallituksen johtoon asetettiin Nobelin rauhanpalkinnon vuonna 2006 saanut Muhammad Yunus. Hasinan puolueen Awamiliiton toiminta kiellettiin, ja vaaleissa kaksi ennakkosuosikkia olivat keskustaoikeistolainen nationalistipuolue BNP sekä islamistinen Jamaat-e-Islami. Nuorten perustaman Kansalaispuolueen (NCP) kannatus oli jäänyt matalaksi ja se oli vaaliliitossa Jamaat-e-Islamin kanssa.

Alustavien tulosten mukaan BNP sai yli kaksi kolmasosaa paikoista Jamaat-e-Islamin tullessa toiseksi. NCP sai vain muutaman paikan. Äänestysprosentti oli 59,4. Edellisissä vaaleissa se oli ollut 42. Ensimmäistä kertaa myös ulkomailla asuvilla kansalaisilla oli mahdollisuus äänestää. Euroopan unionin lähettämät vaalitarkkailijat pitivät vaaleja luotettavina. 

Hasinan aikana maanpaossa Lontoossa elänyt BNP:n puheenjohtaja ja tuleva pääministeri Tarique Rahman ilmoitti, ettei aio järjestää voitonjuhlia ja kehotti kannattajiaan sen sijaan rukoilemaan. Intian pääministeri Narendra Modi onnitteli Rahmania heti vaalitulosten selvittyä. Rahmanin isä oli virassaan salamurhattu presidentti Ziaur Rahman ja äiti entinen pääministeri Khaleda Zia. Hän ei ole sukua Jamaat-e-Islamin johtajalle Shafiqur Rahmanille eikä kansakunnan isänä pidetylle Mujibur Rahmanille.

Vaalien yhteydessä järjestetyssä kansanäänestyksessä bangladeshilaiset hyväksyivät perustuslain muutokset, joilla muun muassa rajoitetaan pääministerin virkakausia, lisätään presidentin valtaoikeuksia, vahvistetaan oikeuslaitoksen itsenäisyyttä ja perustetaan parlamenttiin ylähuone.

## Lähteet

## Aiheesta muualla
Kristiina Ovaskainen

**Kristiina Ovaskainen** on suomalainen toimittaja, joka on toiminut vuodesta 2025 lähtien *[[Perussuomalainen]]*- ja *[[Suomen Uutiset (verkkolehti)|Suomen Uutiset]]* -lehtien päätoimittajana. Hän nousi päätoimittajaksi elokuussa, kun julkaisujen pitkäaikainen päätoimittaja Matias Turkkila siirtyi valtiovarainministeri Riikka Purran erityisavustajaksi eduskuntaan. Ovaskainen on ollut perussuomalaisten ehdokkaana kuntavaaleissa 2012 Uudenmaan vaalipiirissä, eikä tullut valituksi 59 äänellä Sipoosta.

## Lähteet
Colosse (1813)

**Colossa** oli Ranskan laivaston 74-tykkinen Téméraire-luokan linjalaiva.

## Valmistus

Alus tilattiin 20. helmikuuta 1812 Toulonin laivastontelakalta, missä köli laskettiin heinäkuussa. Alus laskettiin vesille 5. joulukuuta 1813 ja otettiin palvelukseen 1. kesäkuuta 1819.

## Palvelus
Alus nimettiin 24. lokakuuta 1825 *Pallakseksi*. Alus poistettiin palveluksesta ja siirrettiin 1825 telakalle muutostöitä varten. Se vapautui telakalta lokakuussa 1827 luokiteltuna 1. luokan fregatiksi ja otettiin palvelukseen 26. kesäkuuta 1828. Aluksen uppouma oli 2&nbsp;537 tonnia ja miehistönä 513 miestä. Aseistuksena oli tykkikannella 28 kappaletta 36 naulan tykkejä ja kaksi 22 senttimetrin kranaatteja ampuvaa tykkiä sekä puoli- ja etukannella 28 kappaletta 36 naulan tykkiä ja kaksi 18 naulan tykkiä. Alus poistettiin laivastoluettelosta 25. syyskuuta 1840 ja sijoitettiin proomuksi Touloniin. Se  romutettiin 1854.

## Lähteet
*

### Viitteet
Provence (1815)

**Provence** oli Ranskan laivaston 74-tykkinen Téméraire-luokan linjalaiva.

## Valmistus

Alus tilattiin helmikuussa 1812 Toulonin laivastontelakalta, missä köli laskettiin syyskuussa. Alus laskettiin vesille 26. toukokuuta 1815 ja otettiin palvelukseen 1. huhtikuuta 1825.

## Palvelus
Alus oli Algerin vallanneen laivaston lippulaivana, minkä muistamiseksi se nimettiin uudelleen 15. heinäkuuta 1830 *Algeriksi*. Alus oli 1856 Toulonissa uivana sairaalana. Alus poistettiin laivastoluettelosta 13. lokakuuta 1858, minkä jälkeen se jatkoi Toulonissa majoitusaluksena. Alus romutettiin 1882.

## Lähteet
*

### Viitteet
Scipion (1813)

**Scipion** oli Ranskan laivaston 74-tykkinen Téméraire-luokan linjalaiva.

## Valmistus

Alus tilattiin 28. helmikuuta 1812 Genovasta, missä köli laskettiin helmikuussa. Alus laskettiin vesille 5. syyskuuta 1813 ja otettiin palvelukseen 19. joulukuuta.

## Palvelus
Alus poistettiin laivastoluettelosta 20. helmikuuta 1846, minkä jälkeen se oli mahdollisesti Brestissä proomuna. Aluksen romutus ajankohta ei ole tiedossa.

## Lähteet
*

### Viitteet
Brave (1815)

**Braven** piti olla Ranskan laivaston 74-tykkinen Téméraire-luokan linjalaiva.

Alus tilattiin Genovasta, missä köli laskettiin syyskuussa 1813. Alus oli lähes vesillelaskukuntoinen, kun Britannian kuninkaallinen laivasto valtasi sen 18. huhtikuuta 1814. Aluksen runko purettiin. Puutavara kuljetettiin Chathamin telakalle, missä siitä valmistettiin 80-tykkinen linjalaiva *[[HMS Formidable (1825)|HMS Formidable]]*.

## Lähteet
*

### Viitteet
Seppo Karjalainen

**Seppo Ilmari Karjalainen** (1. kesäkuuta 1928 Viipuri – 11. maaliskuuta 1995) oli suomalainen näyttelijä. Hän näytteli pitkään Lahden kaupunginteatterissa.

## Elämä ja ura
Seppo Karjalaisen vanhemmat olivat kauppias Nikke Karjalainen ja Martta Paajanen. Hän opiskeli Helsingin yliopistossa teatteritaiteita. Hän näytteli alkuun Helsingin yhteisteatterissa 1950–1953, sen jälkeen Helsingin ympäristöteatterissa 1953–1954, Vaasan Suomalaisessa teatterissa 1954–1961, Hämeenlinnan kaupunginteatterissa 1961–1963 ja vuodesta 1963 Lahden kaupunginteatterissa.

Karjalaisen rooleja olivat muun muassa pastori Valtari (*[[Papin perhe]]*), tuomari Danforth (*Noitavaino*), Akusti (*[[Niskavuoren Heta (näytelmä)|Niskavuoren Heta]]*), Salpakari (*Täällä Pohjantähden alla II*), Mikko (*[[Jääkärin morsian]]*) ja Eddie Carbone (*[[Näköala sillalta]]*).

Karjalainen vieraili Pyynikin kesäteatterissa ja sai Iivari-patsaan 1964.

## Lähteet
* 
* 
* 

### Viitteet
Tim Berni

**Tim Berni** (s. 11. helmikuuta 2000 Männedorf, Sveitsi) on sveitsiläinen jääkiekkoilija, joka edustaa NLA-seura Genève-Servette HC:ta. NHL-seura Columbus Blue Jackets varasi hänet kuudennella kierroksella . Pelipaikaltaan Berni on puolustaja. Hän on edustanut usein Sveitsin maajoukkuetta, kuten esimerkiksi vuoden 2026 talviolympialaisissa.  

## Lähteet
Romulus (1812)

**Romulus** oli Ranskan laivaston 74-tykkinen Téméraire-luokan linjalaiva.

## Valmistus

Alus tilattiin 4. kesäkuuta 1810 Toulonin laivastontelakalta. Se laskettiin vesille 31. toukokuuta 1812 ja otettiin palvelukseen 21. syyskuuta.

## Palvelus
Alus poistettiin palveluksesta ja siirrettiin 1820 telakalle muutostöitä varten. Se vapautui telakalta 6. maaliskuuta 1821 luokiteltuna 1. luokan fregatiksi ja otettiin palvelukseen 2. huhtikuuta. Aluksen uppouma oli 2&nbsp;537 tonnia ja miehistönä 513 miestä. Aseistuksena oli tykkikannella 28 kappaletta 36 naulan tykkejä ja kaksi 22 senttimetrin kranaatteja ampuvaa tykkiä sekä puoli- ja etukannella 28 kappaletta 36 naulan tykkiä ja kaksi 18 naulan tykkiä. Alus nimettiin 19. kesäkuuta *Guerrièreksi*. Alus poistettiin laivastoluettelosta 29. marraskuuta 1840 Brestissä ja romutettiin.

## Lähteet
*

### Viitteet
Ville de Marseille (1812)

**Ville de Marseille** oli Ranskan laivaston 74-tykkinen Téméraire-luokan linjalaiva.

## Valmistus

Alus tilattiin 18. helmikuuta 1811 Toulonin laivastontelakalta, missä köli laskettiin 27. kesäkuuta. Alus laskettiin vesille 15. elokuuta 1812 ja otettiin palvelukseen 17. marraskuuta.

## Palvelus
Helmikuusta 1855 alus oli uivana parakkina Toulonissa. Alus poistettiin laivastoluettelosta 22. kesäkuuta 1858, minkä jälkeen se oli edelleen Toulonissa majoituskäytössä. Alus romutettiin 1877.

## Lähteet
*

### Viitteet
Agamemnon (1812)

**Agamemnon** oli Ranskan laivaston 74-tykkinen Téméraire-luokan linjalaiva.

## Valmistus

Alus tilattiin Genovasta, missä köli laskettiin huhtikuussa 1809. Alus laskettiin vesille 23. helmikuuta 1812 ja valmistui elokuussa.

## Palvelus
Alus poistettiin palveluksesta ja siirrettiin joulukuussa 1822 Brestin laivastontelakalle muutostöitä varten. Se vapautui telakalta 27. joulukuuta 1823 luokiteltuna 1. luokan fregatiksi ja otettiin palvelukseen 17. huhtikuuta 1824. Aluksen uppouma oli 2&nbsp;537 tonnia ja miehistönä 513 miestä. Aseistuksena oli tykkikannella 28 kappaletta 36 naulan tykkejä ja kaksi 22 senttimetrin kranaatteja ampuvaa tykkiä sekä puoli- ja etukannella 28 kappaletta 36 naulan tykkiä ja kaksi 18 naulan tykkiä. Alus nimettiin uudelleen huhtikuussa 1824 *Amphitriteksi*. Se poistettiin laivastoluettelosta 20. tammikuuta 1836 ja sijoitettiin proomuksi Touloniin. Aluksen romutusajankohta ei ole tiedossa.

## Lähteet
*

### Viitteet
Duguay-Trouin (1813)

**Duguay-Trouin** oli Ranskan laivaston 74-tykkinen Téméraire-luokan linjalaiva.

## Valmistus

Alus tilattiin Cherbourgin laivastontelakalta, missä köli laskettiin 6. toukokuuta 1811. Alus laskettiin vesille 10. marraskuuta 1813 ja otettiin palvelukseen 21. joulukuuta.

## Palvelus
Alus todettiin käyttökelvottomaksi joulukuussa 1824 ja määrättiin 10. helmikuuta muutettavaksi Brestissä varastoproomuksi. Alus poistettiin laivastoluettelosta 1826 ja romutettiin.

## Lähteet
*

### Viitteet
Samuel Hlavaj

**Samuel Hlavaj** (s. 29. toukokuuta 2001 Martin, Slovakia) on slovakialainen jääkiekkomaalivahti, joka pelaa AHL-seura Iowa Wildissa. Hän on edustanut usein Slovakian maajoukkuetta, kuten esimerkiksi vuoden 2026 talviolympialaisissa.

## Lähteet
Natalie Geisenberger

**Natalie Geisenberger** (s. 5. helmikuuta 1988 München, Länsi-Saksa) on saksalainen ohjaskelkkailija. Hän on kuusinkertainen olympiavoittaja ja yhdeksänkertainen maailmanmestari. Hän on ainoa nainen, joka on voittanut yhden hengen ohjaskelkkailussa kolme peräkkäistä olympiakultamitalia.

Geisenberger on kilpaillut neljissä olympialaisissa. Vancouverissa 2010 hän saavutti pronssia yhden hengen kelkkailussa. Kolmissa seuraavissa kisoissa, Sotšissa 2014, Pyeongchangissa 2018 ja Pekingissä 2022, hän voitti kultaa sekä yhden hengen kilpailussa että joukkueviestissä. Sotšin yhden hengen kilpailussa hän oli nopein kaikissa neljässä laskussa.

Geisenberger on voittanut yhdeksän maailmanmestaruutta: joukkueviestissä vuosina 2009, 2013, 2015 ja 2016, yhden hengen kelkkailussa vuosina 2013, 2015, 2016 ja 2019 sekä yhden hengen sprintissä vuonna 2019. Lisäksi hänellä on viisi MM-hopeaa ja kaksi MM-pronssia. Hän on voittanut seitsemän Euroopan-mestaruutta.

## Lähteet
HMS Genoa

**HMS Genoa** oli Britannian kuninkaallisen laivaston 74-tykkinen kolmannen luokan linjalaiva.

## Valmistus
Ranskan laivasto tilasi aluksen Genovasta nimellä *Brilliant*. Köli laskettiin helmikuussa 1812. Britit valtasivat 18. huhtikuuta 1814 Genovan, jolloin telakalla ollut keskeneräinen alus jäi heidän käsiinsä. Alus laskettiin vesille 18. huhtikuuta 1815 nimellä *HMS Genoa*. 

Alus saapui 13. lokakuuta 1815 Chathamiin, missä se oli syyskuusta 1816 helmikuuhun 1818 kunnostettavana ja varustettavana kuninkaallisen laivaston alukseksi. Kunnostus ja varustaminen maksoivat 36&nbsp;839 puntaa. Alus varustettiin kesäkuusta lokakuuhun 1821 Chathamissa 22&nbsp;781 punnalla vartiolaivaksi ja otettiin palvelukseen lokakuussa 1821 ensimmäisenä päällikkönään Sir Thomas Livingstone.

## Palvelus
Alus oli lokakuusta 1821 vuoteen 1825 Lisonissa, missä aluksen päälliköksi tuli lokakuussa 1824 William Cumberland. Alus oli 27. toukokuuta 1825 Välimerellä päällikkönään Walter Bathurst. Se osallistui 20. lokakuuta 1827 Navarinon taisteluun, jossa sai surmansa 26 miehistönjäsentä mukaan lukien Bathurst ja haavoittui 33 miestä. Alus oli 1827 Plymouthissa päällikkönään Dickinson, joka luovutti päällikkyyden marraskuussa Charles Irbylle. Alus poistettiin palveluksesta tammikuussa 1828. Vuodesta 1833 se oli vastaanottoaluksena Plymouthissa, kunnes se romutettiin tammikuussa 1838.
 
## Lähteet
*
*

### Viitteet
Flora Tabanelli

**Flora Tabanelli** (s. 20. marraskuuta 2007 Bologna, Italia on italialainen freestylehiihtäjä, joka on voittanut urallaan big airin maailmanmestaruuden sekä maailmancupin kokonaiskilpailun.

Flora Tabanelli muutti jo nuorena Trentinoon pyrkiäkseen edistämään uraa lumilautailijana. Hän kuitenkin vaihtoi lajin pian freestylehiihtoon, johon hän seurasi isoveljeänsä Miroa.

Tabanelli oli mukana vuoden 2023 nuorten maailmanmestaruuskilpailuissa, jotka järjestettiin Uuden-Seelannin Cardronassa. Siellä hän voitti kultaa big airista ja slopestylesta. Hän osallistui ensimmäisen kerran freestylehiihdon maailmancupiin lokakuussa 2023, jolloin hän sijoittui kuudenneksi Churissa järjestetyssä big airin osakilpailussa. Tabanellin ensimmäinen palkintopallisijoitus tuli joulukuussa Pekingin-osakilpailussa, kun hän oli kolmas big airissä. Nuorten talviolympialaisissa 2024 hän voitti kultaa sekä slopestylesta että big airista. Eileen Gu oli onnistunut samaan neljä vuotta aiemmin.

Tabanelli voitti maailmancupin kaudella 2024–2025 kerran slopestylen ja kaksi kertaa big airin osakilpailun. Hän voitti maailmancupissa sekä big airin että freestylen kokonaiskilpailun. Slopestylessä hän sijoittui kolmanneksi. Tabanelli oli vuoden 2025 X Games -kilpailuissa nuorin osallistuja ja voitti siellä big airin. Hänestä tuli big airin maailmanmestari vuoden 2025 MM-kilpailuissa ja sijoittui slopestylessä neljänneksi.

Tabanelli loukkaantui marraskuussa 2025 saatuaan polveen nivelsidevamman harjoituksissa. Hän kuitenkin toipui vuoden 2026 talviolympialaisiin, missä hän voitti pronssia big airista.

## Lähteet
D-aminohappo-oksidaasi

**D-aminohappo-oksidaasi** (**DAAO**; myös **OXDA** tai **DAMOX**) on entsyymi, jonka tehtävänä on molekyylitasolla hapettaa D-aminohappoja vastaaviksi α-ketohapoksi, jolloin syntyy ammoniakkia ja vetyperoksidia. Tällä on useita fysiologisia vaikutuksia eri järjestelmissä, erityisesti aivoissa. Entsyymi on aktiivisin neutraaleja D-aminohappoja kohtaan, eikä se ole aktiivinen happamia D-aminohappoja kohtaan. Yksi sen tärkeimmistä kohteista nisäkkäillä on D-seriini keskushermostossa. Kohdistamalla tähän ja muihin D-aminohappoihin selkärankaisilla DAAO on tärkeä detoksifikaatiossa. Mikro-organismeissa sen rooli on hieman erilainen, sillä se hajottaa D-aminohappoja energian tuottamiseksi.

DAAO ilmentyy monissa lajeissa hiivoista ihmiseen. Sitä ei esiinny kasveissa tai bakteereissa, ne käyttävät D-aminohappodehydrogenaasia. Ihmisillä DAAO on mahdollinen altistusgeeni ja yhdessä G72:n kanssa sillä saattaa olla rooli skitsofrenian glutamaattisissa mekanismeissa. DAAO:lla on myös rooli sekä bioteknologisissa että lääketieteellisissä edistysaskeleissa. Risperidoni ja natriumbentsoaatti ovat DAAO-estäjiä.

## Lähteet
Niko Puhakka

**Niko Puhakka** on suomalainen uransa lopettanut ammattilaisvapaaottelija.

Hän on pitkän uran aikana otellut 48 vapaaottelua eri organisaatioissa Suomessa ja Euroopassa.

Puhakan otteluita on peruttu hänen skinhead-tatuointiensa takia.

## Lähteet
Misleydis González

**Misleydis González** (s. 19. kesäkuuta 1978) on kuubalainen kuulantyöntäjä ja olympiamitalisti.

González edusti Kuubaa olympialaisissa kahdesti, vuonna 2004 Ateenassa sijoittuen kuudenneksi sekä vuonna 2008 Pekingissä, josta hän saavutti hopeaa. Alun perin hän sijoittui kilpailun neljänneksi, mutta nousi hopealle kahden valkovenäläisen urheilijan käryttyä dopingista ja menetettyä mitalinsa. Olympiahopean lisäksi González on saavuttanut pronssia sisäratojen MM-kilpailuista vuonna 2008. Ennätyksekseen hän työnsi tuloksen 19,50 metriä, joka syntyi Pekingin olympialaisten finaalissa.

## Lähteet
Sarrazin (1892)

**Sarrazin** oli Ranskan laivaston Sarrazin-luokan torpedovene.

## Valmistus
Alus tilattiin 9. huhtikuuta 1890 Bordeaux-Lormontista Chantiers et Ateliers de la Girondelta, missä köli laskettiin maaliskuussa 1892. Alus laskettiin vesille 25. kesäkuuta 1892 ja koeajot aloitettiin lokakuussa 1894.

## Palvelus
Alus oli 1892–1895 koeajoissa Rochefortissa, jossa tapahtui 13. tammikuuta 1894 vakava kattilaonnettomuus. Alus siirrettiin 1896 Touloniin, missä se liitettiin 1898 Escadre de la Méditerranéehen ja edelleen Défense mobileen ja luotsikoulutukseen Provencen ja Korsikan rannikoille. Aluksen kattilat vaihdettiin 1904 Guyot-du Temple -kattiloihin, jolloin yksi savuhormi korvattiin kahdella. Alus sijoitettiin marraskuussa 1904 Touloniin B-luokan reserviin. Se poistettiin laivastoluettelosta 13. maaliskuuta 1908 ja myytiin romutettavaksi Toulonissa vielä samana vuonna.

## Lähteet
*

### Viitteet
Magicienne-luokka

**Magicienne-luokka** oli Ranskan laivaston kahden puisen 2. luokan potkurifregatin () muodostama alusluokka.

## Alukset
Luokan alusten valmistus aloitettiin Toulonin laivastontelakalla 50-tykkisinä 2-luokan fregatteina. Niiden suunnittelusta vastasi Prix-Charles Socher perustuen *Amazonen* suunnitelmiin. Suunnitelmat hyväksyttiin 24. tammikuuta 1845. Kumpaakaan alusta ei laskettu vesille purjealuksena, vaan ne varustettiin höyrykonein.

Laivasto valitsi 1858 yhdeksän telakoilla valmisteilla olevaa fregattia varustettavaksi höyrykonein. Alusten pituutta piti kasvattaa noin 22 metriä, jotta suurikokoinen 600 nhp:n höyrykone voitiin asentaa. Höyrykoneet tilattiin Forges et Chantiers de la Méditerranéelta, jonka kanssa tehty sopimus hyväksyttiin 4. kesäkuuta 1858. Alusten muutostöiden suunnitelmista vastasi Anselme de Roussel. Suunnitelmat hyväksyttiin 26. tammikuuta 1858 kommenteilla, joiden mukaan aluksia tuli käyttää rauhanaikana tukikohtiin sijoitettuina risteilijöinä supistetuin asein ja sodan aikana kuljetusaluksina. Syynä suositukseen olivat höyrykoneiden vikaherkkyys.

Höyrykoneiden asentaminen saatiin päätökseen syyskuussa 1862 ja toukokuussa 1863. 

## Lähteet
*
*

### Viitteet
Hasta la vista (Oleksandrin kappale)

**Hasta la vista** on ukrainalaisen laulajan Oleksandrin esittämä kappale, joka edusti Ukrainaa vuoden 2003 Eurovision laulukilpailussa Riiassa. Kappale ja esittäjä valittiin edustustehtävään sisäisesti. Kyseessä oli Ukrainan ensimmäinen euroviisuedustuskappale.

Kappaleen on säveltänyt israelilainen Svika Pick, joka on muun muassa säveltänyt Israelin voittokappaleen ”Divan” vuodelta 1998. Kappaleen sanoitus oli Mirit Shem Orin käsialaa.

## Eurovision laulukilpailussa
”Hasta la vista” esitettiin Eurovision laulukilpailussa 24. toukokuuta 2003 esiintymispaikalla kuusitoista, jolle se arvottiin 29. marraskuuta 2002. Sitä edelsi Yhdistynyttä kuningaskuntaa edustanut Jemini kappaleellaan ”Cry Baby” ja seurasi Kreikan edustaja Mando kappaleella ”Never Let You Go”. Oleksandr oli pukeutunut esityksessään valkoiseen asuun ja hänellä oli tanssijoiden lisäksi vierellään pyörivällä alustalla taiteillut kontortionisti.
Kilpailun lopputuloksissa ”Hasta la vista” sai 30 pistettä, jotka riittivät sijalle neljätoista 26 osallistujan joukossa. Eniten pisteitä kappale sai Puolasta. 

## Kappalelista
# Hasta la vista
# Hasta la vista (Remix 1)
# Hasta la vista (Remix 2)

## Lähteet
Isoamyleeni

**Isoamyleeni** (C5H10) eli **2-metyyli-2-buteeni** on alkeeneihin kuuluva orgaaninen yhdiste. Yhdistettä käytetään lähtöaineena orgaanisen kemian synteeseissä.

## Ominaisuudet, valmistus ja käyttö
Huoneenlämpötilassa isoamyleeni on väritöntä nestettä. Se on veteen niukkaliukoista, mutta liukenee hyvin esimerkiksi etanoliin, dietyylieetteriin ja hiilivetyihin.

Isoamyleeniä eristetään öljynjalostuksessa krakkaustuotteiden joukosta. Yhdistettä muodostuu myös kuumennettaessa metyyli-tert-pentyylieetteriä.

Isoamyleeniä käytetään muun muassa hajusteiden, synteettisten polttoaineiden ja halogenoitujen johdannaisten sekä muiden orgaanisten yhdisteiden valmistamiseen. Kuumennettaessa yhdistettä metallioksidien kanssa muodostuu isopreeniä.

## Lähteet
USS Braine

**USS Braine** (runkonumero DD-630) oli Yhdysvaltain  laivaston Fletcher-luokan hävittäjä toisessa maailmansodassa.

## Valmistus

Alus tilattiin Bathista Mainesta Bath Iron Works Corporationilta. Se laskettiin vesille 7. maaliskuuta 1943 kumminaan kontra-amiraali Daniel Lawrence Brainen pojanpojan Daniel L. Brainen puoliso ja otettiin palvelukseen 11. toukokuuta ensimmäisenä päällikkönään J. F. Newman, Jr..

## Palvelus
Alus poistettiin laivastoluettelosta 17. elokuuta 1971 ja luovutettiin Argentiinalle Sucurity Assistance Programmissa.

## ARA Almirante Domecq Carcian
Alus luovutettiin Argentiinalle, joka liitti sen laivastoonsa nimellä *ARA Almirante Domecq Carcia* runkonumerolla D23. Alus upotettiin maalilaivana 7. lokakuuta 1983.

## Lähteet
*
*

### Viitteet
Alppihiihto talviolympialaisissa 2026 – naisten suurpujottelu

Alppihiihdon naisten suurpujottelun kilpailu talviolympialaisissa 2026 järjestettiin 15. helmikuuta 2026.

## Tulokset
Kilpailun ensimmäinen kierros alkoi klo 10.00 ja toinen kierros klo 13.30 paikallista aikaa (UTC+1). Molemmat kierrokset laskettiin aurinkoisessa säässä. Ensimmäisellä kierroksella lumi oli jäistä; ilman lämpötila oli −5,8 °C lähtöpaikalla ja −2,7 °C maalialueella. Iltapäivällä tuuli yltyi ja toisella kierroksella lumi oli kovaa; ilman lämpötila oli −3,9 °C lähtöpaikalla ja 0,3 °C maalialueella.

## Lähteet
LHS 1903

**LHS 1903** on 116 valovuoden päässä sijaitseva punainen kääpiötähti.

Se on taivaalla Ilveksen tähtikuviossa, lähellä tähteä 21 Lyncis. 

Tähdeltä on löydetty neljä eksoplaneettaa. Näistä poikkeuksellisesti sekä uloin että sisin ovat kivisiä. 

## Tähden ominaisuudet

Tähti  LHS 1903 tunnetaan myös nimillä TOI-1730 ja HIP 34730.

Se on luultavasti Linnunradan paksun kiekon jäsen.

Näennäinen kirkkaus G 11.39. 

Absoluuttinen kirkkaus M_V=8.89. Spektriluokka M 0.5d-M1.5d.

Massa  0.538 aurinkoa. 

Säde 0.539 Aurinkoa. 

Säteilyntuotto 0.05 aurinkoa.  

Pintalämpötila 3664±70 K. 

Metallipitoisuus −0.11±0.09 [Fe/H] dex. 

Pyörähdysaika 40.8 päivää.  

Arvioitu ikä keskimäärin 7.08 miljardia vuotta, välillä noin 5 - 10 miljardia v.

## Planeetat
Tähdeltä on löydetty seuraavat planeetat vuoden 2026 alun ilmoituksen mukaan:

## Lähteet
Teppo Taberman

**Teppo Taberman** (30. marraskuuta 1944 – 6. lokakuuta 2016) oli suomalainen pankki- ja yritysmaailmassa toiminut talousasiantuntija, pankkijohtaja ja hallitusammattilainen. Hän toimi hallituksen jäsenenä useissa suomalaisissa suuryrityksissä sekä talousneuvonantajana. Hän oli runoilija-poliitikko Tommy Tabermannin veli.

## Koulutus ja ura
Taberman oli koulutukseltaan kauppatieteiden maisteri. Hänen uransa alkoi IBM:ltä, josta siirtyi pankkialalle 1970-luvulla ensin Helsingin osakepankkiin. Myöhemmin Taberman toimi Kansallis-Osake-Pankin palveluksessa suurasiakas- ja yritysrahoitustehtävissä. KOP:ssä hän nousi pankkikriisin aikana 1990-luvulla varatoimitusjohtajaksi ja erosi siitä sitten pankkien omistusjärjestelyissä. Tämän jälkeen hän siirtyi hallitusammattilaiseksi ja talousneuvonantajaksi. Hän toimi hallituksen jäsenenä useissa suomalaisissa yhtiöissä, kuten Lemminkäinen Oyj:ssä, Ingman Group Oy Ab:ssa, Rettig Oy Ab:ssa, Larox Oyj:ssä, SKS-Group Oy:ssä (nykyään osa Lapp Automaatiota) sekä Ålandsbankenissa.

## Lähteet
J. C. Massee

**Jasper Cortenus Massee** (1871–1965) oli yhdysvaltalainen baptistipastori ja evankelista. Hän oli merkittävä baptistijohtaja 1900-luvun alussa.

## Elämä ja ura
Massee syntyi Marshallvillessä, Georgiassa vuonna 1871 ja valmistui Mercer Universitystä A.B.-tutkinnolla vuonna 1892. Tämän jälkeen hän vietti vuoden Southern Baptist Theological Seminaryssä vuosina 1896–1897. Hänet vihittiin papiksi vuonna 1893, minkä jälkeen hän toimi pastorina useissa seurakunnissa Floridassa, Kentuckyssa, Ohiossa, Pohjois-Carolinassa, Tennesseessä, New Yorkissa ja viimeisimpänä Bostonissa, Massachusettsissa.

Bostonin menestyksekkään pastorikauden aikana seurakunta kasvoi lähes 2 500 jäsenellä. Tämän jälkeen Massee siirtyi Raamattukonferenssi- ja evankeliointityöhön. Myöhempinä vuosina hän luennoi Eastern Baptist Theological Seminaryssä (1938–1941) sekä Winona Lake School of Theologyssa (1947–1948).

Massee toimi puheenjohtajana fundamentalistien kokouksessa Buffalossa, New Yorkissa vuonna 1920. Hänet valittiin Northern Baptist Conventionin sisällä toimivan Fundamentalist Fellowship -järjestön presidentiksi. Hän vaati baptistiyliopistojen ja -seminaarien ortodoksisuuden tutkimista. Hänen suhteellisen maltillinen linjansa fundamentalistien taisteluissa kuitenkin aiheutti osan kannattajien menetyksen, ja hän erosi presidentin tehtävästä vuonna 1925.
Väsyneenä konventin sisäisiin kiistoihin Massee ehdotti vuonna 1926 kuuden kuukauden tulitaukoa sovinnon nimissä. Tämän jälkeen konfliktit laantuivat huomattavasti.

## Lähteet
Kansallisliberaalinen puolue (Saksa)

**Kansallisliberaalinen puolue** (saks. **''Nationalliberale Partei**,* lyhenne *'NLP**) oli [[Preussin kuningaskunta|Preussin kuningaskunnassa]], [[Pohjois-Saksan liitto|Pohjois-Saksan liitossa]] ja [[Saksan keisarikunta|Saksan keisarikunnassa]] vuosina 1867–1918 toiminut nationalistinen liberaalipuolue. 

Vuosina 1871–1879 Kansallisliberaalinen puolue kannatti [[Saksan valtiopäivät|Saksan valtiopäivillä]] valtakunnankansleri [[Otto von Bismarck|Otto von Bismarckin]] politiikkaa ja menestyi hyvin valtiopäivävaaleissa. Vuoden 1874 vaaleissa se sai 155 edustajaa 397-paikkaiseen parlamenttiin. Välirikko Bismarckin kanssa syntyi vuosina 1877–1879, kun puolue alkoi kannattaa [[Parlamentarismi|parlamentarismia]]. Välirikkoa pahensi erimielisyys verotuksesta: kansallisliberaalit halusivat antaa valtiopäiville vallan päättää tuloista. Vuonna 1879 puolue hävisi vaalit ja jakaantui kahtia seuraavana vuonna.

Kansallisliberaaliseen puolueeseen kuuluneita poliitikkoja ovat Max von Forckenbeck**,''' Rudolf von Bennigsen, Johannes von Miquel, Eduard Lasker, Gustav Stresemann.

## Lähteet
Kovajärvi (Suomussalmi, läntinen)

**Kovajärvi** on saareton ylänköjärvi Kainuun Suomussalmella. Sen pinta-ala on yhden neliökilometrin ja se sijaitsee Kajaanista 99 kilometriä pohjoiskoilliseen ja Suomussalmen keskustasta 20 kilometriä luoteeseen. Kovajärvi sijaitsee noin kahdeksan kilometriä länteen Suomussalmen suurimmasta Kovajärvestä.

## Maantiede
Kovajärvi on muodoltaan pyöreähkö. Sen ulottuvuus lounaasta koilliseen on noin 1,4 kilometriä. Niemistä karttanimi on vain itärannan Heikinniemellä, jonka itäpuolella levittäytyy Kovansuo. Runsas neljäsosa Kovajärvestä on vähintään kuusi metriä syvä. Syvin kohta, noin kymmenen metriä, sijaitsee järven eteläpuoliskolla.

Kovajärven lounaisrannalla on asutusta. Rannat ovat pääosin soisia. Järven länsipuolitse kulkee maantie. Järven välittömässä läheisyydessä ei sijaitse kohoumia, mutta varsin lähellä kohoavat muun muassa Matinaho, Katajarinta ja Välivaara, joiden korkeustaso on lähes 300 metriä merenpinnan yläpuolella.

Kovajärven ainoa nimetty tulouoma on pohjoiskoillisesta virtaava Tammapuro, joka saa vetensä Välivaaranalussuolta. Järven luusua sijaitsee lounaassa, josta alkaa noin 400 metrin päässä lounaassa sijaitsevaan Iso-Pehmeään (241,3 metriä merenpinnan yläpuolella) laskeva nimetön uoma. Se laskee Riitasuon halki.

Kovajärven vesitilavuus on 4&nbsp;469&nbsp;000 kuutiometriä. Järven ekologinen tila on erinomainen.

Kovajärvi (61.774.1.012) kuuluu Tervajoen valuma-alueeseen (61.774), joka on kolmannen jakovaiheen vesistö Iijoen vesistössä (61). Toinen jakovaihe on Näljänkäjoen yläosan valuma-alue (61.77) ja ensimmäinen jakovaihe on Korpijoen valuma-alue (61.7). Kovajärvi on toiseksi laajin Tervajoen valuma-alueen kolmestatoista järvestä. Sitä edeltää Tervajärvi ja seuraa Kolmiloukko.

## Lähteet
Mirabel-aux-Baronnies

**Mirabel-aux-Baronnies** () on kunta Ranskassa Drômen departementissa Auvergne-Rhône-Alpesin alueella. Se sijaitsee Eyguesjoen varrella, noin yhdeksän kilometriä Nyonsin kaupungista etelään.

Kylä on ollut linnoitettu, ja vuodesta 1059 lähtien se tunnettiin nimellä Mirabello Castello. Mirabelissa oli kolme muuria, joista on jäljellä vain jäänteitä kylän kahdella puolella. 1200-luvulta lähtien kylään rakennettiin Dauphinén kappeli, Saint-Julienin kirkko ja sairaala. Kylä kärsi kahdesta ruttoepidemiasta vuosina 1348 ja 1629, ja se ryöstettiin vuonna 1562 uskonsotien aikana. Muurit purettiin osittain linnan kanssa vuonna 1635 Richelieun käskystä.

Mirabel-aux-Baronnies oli yksi ensimmäisistä kylistä, joissa oli julkinen vesijohtoverkko. Se rakennettiin vuonna 1876. Entisen linnan pihalla on 1200-luvulta peräisin oleva suihkulähde.


Tiedosto:Mirawalls.jpg|Kylän entisiä muureja.
Tiedosto:Miraeglise.jpg|Saint-Julienin kirkko.
Tiedosto:Concrete-waterline-tune.jpg|Vuodelta 1876 peräisin oleva sementtinen vesijohto.
Tiedosto:Mirafountain.jpg|Suihkulähde.


## Lähteet

## Aiheesta muualla
Galatée (Q132)

**Galatée** (runkonumero Q132) oli Ranskan merivoimien Sirène-luokan sukellusvene toisessa maailmansodassa.

## Valmistus

Alus tilattiin Nantesista Ateliers et Chantiers de la Loirelta, missä köli laskettiin helmikuussa 1924. Alus laskettiin vesille 18. joulukuuta 1925 ja otettiin palvelukseen 6. joulukuuta 1927.

## Palvelus
Toisen maailmansodan alkaessa alus oli Toulonissa, mistä se partioi Provencen ja Korsikan rannikoilla. Aselevon jälkeen alus riisuttiin aseista ja sijoitettiin 29. lokakuuta 1940 Touloniin.

Saksalaiset valtasivat aluksen 27. marraskuuta 1942 Toulonissa Vaubanin sukellusvenetelakalla. Alus upposi ilmahyökkäyksessä Lazaretissa. Hylky nostettiin 1945. Se oli ponttoonina, kunnes luovutettiin maaliskuussa 1945 romutettavaksi.

## Lähteet
*
*
*
*

### Viitteet
Muu maailma Eurovision laulukilpailussa

**Muu maailma**, () eli katsojat osallistujamaiden ulkopuolisista maista ovat voineet osallistua Eurovision laulukilpailun äänestykseen vuodesta 2023. Näiden maiden pisteet lasketaan yhteen ja annetaan kilpailussa yksittäisenä yhtä osallistuvaa maata vastaavana pistesarjana, joka on mukana yleisöäänissä. Heillä on äänioikeus molemmissa semifinaaleissa sekä finaalissa.

## Maat
Vuoden 2025 laulukilpailussa äänestykseen osallistuneita osallistujamaiden ulkopuolisia maita oli vähän yli sata. Näistä eniten äänestivät katsojat Etelä-Afrikasta, Kanadasta, Kosovosta, Meksikosta, Romaniasta, Slovakiasta, Turkista, Unkarista, Yhdysvalloista ja Yhdistyneistä arabiemiraateista.

## Muun maailman äänestyshistoria
### Annetut pisteet finaalissa

## Lähteet
Lumilautailu talviolympialaisissa 2026 – naisten halfpipe

Lumilautailun naisten halfpipe talviolympialaisissa 2026 järjestettiin 11.–12. helmikuuta 2026 Valtellinaissa, Italiassa.

## Tulokset
### Karsinta
: **Q** — Eteni loppukilpailuun
: **DNI** — Ei parantanut (Does Not Improve)

Karsinnan 12 parasta urheilijaa etenivät loppukilpailuun.

### Loppukilpailu

## Lähteet
Thomas Massie

**Thomas Massie** (s. 13. tammikuuta 1971 Huntington, Länsi-Virginia) on yhdysvaltalainen republikaanipoliitikko, joka on edustanut Kentuckyn 4. vaalipiiriä Yhdysvaltain edustajainhuoneessa vuodesta 2012. Koulutukseltaan hän on konetekniikan maisteri Massachusetts Institute of Technologysta.

## Poliittinen ura ja toiminta
Massie on sanojensa mukaan libertaari, minkä vuoksi hän äänestää usein puolueensa linjaa vastaan. 

Vuonna 2022 hän oli ainoa, joka äänesti symbolisena pidettyä antisemitismin tuomitsevaa päätöslauselmaa vastaan edustajainhuoneessa. 420 äänellä yhtä vastaan hyväksytty päätöslauselma edellytti hallitusta suojelemaan juutalaisten oikeutta harjoittaa uskontoaan ja vastustamaan holokaustin kiistämistä. Massien mukaan päätöslauselmaan sisältyi internetin sensuroimista ja ajatusrikosten valvontaa. 

### Yhdysvaltain ulkopolitiikka
Venäjän hyökättyä Ukrainaan hän vastusti useita ehdotuksia Ukrainan avustamisesta, koska katsoi niiden pitkittävän sotaa, haaskaavan verorahoja ja nostavan hintoja kotimaassa. Hän vastusti myös Israelille myönnettävää 14&nbsp;miljardin dollarin avustuspakettia. Vuonna 2025 hän teki lakialoitteen, jonka mukaan Yhdysvaltain tulisi lähteä sotilasliitto Natosta. Hänen mukaansa Nato on kylmän sodan jäänne, johon käytetyt rahat tulisi käyttää Yhdysvaltain eikä sosialististen maiden puolustamiseen.

### Epstein-asiakirjat ja riitaantuminen Trumpin kanssa
Massie teki yhdessä demokraattisen puolueen Ro Khannan kanssa lakialoitteen, joka pakotti Yhdysvaltain oikeusministerin julkistamaan seksuaalirikolliseen Jeffrey Epsteiniin liittyviä asiakirjoja. Presidentti Donald Trumpin toisella kaudella hän on vastustanut presidentin Irania vastaan määräämiä iskuja ja Big beautiful bill -lakipakettia. Trump on haukkunut hänet idiootiksi ja kertonut tukevansa hänen vastaehdokastaan Ed Gallreinia seuraavissa vaaleissa. Trumpin liittolaiset keräsivät 2&nbsp;miljoonaa dollaria tukeakseen Massien vastaehdokasta kongressiin. Paul Singer lahjoitti miljoonan, Miriam Adelsoniin kytkeytyvä Preserve America PAC 750&nbsp;000 ja John Paulson 250&nbsp;000 dollaria. Massie arvosteli Trumpin kielenkäytön menneen liian pitkälle presidentin solvattua hänen vaimoaan ja jakaneen videon, jossa Barack ja Michelle Obama kuvattiin apinoina. Laura Loomerin alaisen Charles Downsin kysyessä häneltä kongressissa milloin hän siirtyy demokraatiksi, Massie vastasi äänestävänsä 91 % ajasta republikaanien linjan mukaisesti paitsi silloin kun puolue pitää pedofiilien puolia, aloittaa uusia sotia tai ajaa maan vararikkoon.

## Lähteet
Mäkihyppy talviolympialaisissa 2026 – miesten normaalimäki

Talviolympialaisten 2026 miesten normaalimäen mäkihyppykilpailu järjestettiin Trampolino Giuseppe dal Benissä 9. helmikuuta 2026.

## Tulokset
Loppukilpailu käytiin klo 19.00.

## Lähteet